《酬赠王益舜良殿丞》
宋代·梅挚

才地渊友笔力恢，三年粉社幸游陪。
八吟丽赋凭高得，三咏雕游选胜开。
玉苑早容收朴樕，兰池尝许试虺{虺虫换贵}。
海棠风里甘棠政，祇恐星趋节召回。

作者简介：成都新繁人，字公仪。仁宗天圣间进士。历通判苏州，有惠政。庆历中擢侍御史，上言论李用和不宜除宣徽使，又奏减资政殿学士员、召待制同议政、复百官转对等。后以龙图阁学士知滑州，用州兵代民以修河备。请知杭州，帝赐诗宠行。累迁右谏议大夫，徙江宁府，又徙河中。喜为诗，多警句。有《奏议》。